|  |
| --- |
| **Novosti v šolski knjižnici – februar**Moje okolje Drevesa  |

Zvezdana Majhen, ilustracije Urška Stropnik Šonc

**Moje okolje**

**Od dvorišča do njive**

Komplet kartonk z ljubkimi vsebinami v obliki pesmic in čudovitimi ilustracijami za najmlajše.

S pomočjo knjige otrok spoznava okolja, kjer bivajo tudi druga bitja zemlje (mravlje, ptice, miške, ježi  ipd.).

Ljudje si teh okolij ne prilaščamo; uporabljamo jih za sprostitev in zabavo na svežem zraku pa tudi za pridelovanje hrane – zase in za živali.

V knjižicah **Nanizanka za malčke**, je predstavljen širši sklop tematik, s katerimi se soočajo predšolski otroci: spoznavanje in ločevanje sebe od drugih, oblačila, bližnje okolje, vode, gozdne živali in drevesa.(Založba Pivec)

   

**Nanizanka srčnosti**, zbirka šestih liričnih slikanic za najmlajše, razširja in poglablja splošno poučenost o naravnem in družbenem okolju, spodbuja razvoj besednega zaklada in občutljivost za spoznavni, etični ter estetski vidik jezika. Otroka prijazno  usmerja k sočutnemu vživljanju v čustva, razmišljanje in različne položaje  drugih oseb ter živali, pa tudi predmetov in pojavov, ki jih otroci radi poosebljajo. Ob upoštevanju didaktičnih načel: od bližnjega k daljnemu, od lažjega k težjemu, od ožjega k širšemu bo nanizanka pritegnila naše najmlajše.(Založba Pivec)

Igor Plohl, ilustrirala Urška Stropnik Šonc

**LEV ROGI NAJDE SREČO**

**Slikanica s fotozloženko**

Zgodba o levu Rogiju je zgodba o malo manj običajnem  levu, ki po resni poškodbi hrbtenice pristane na invalidskem vozičku.

Ob soočanju z novimi življenjskimi okoliščinami spoznava resnično vrednost življenja in premaguje ovire, ki to pred nesrečo niso bile: na novo se uči oblačiti, presedati, pomivati posodo in likati. Kmalu spozna, kako zapeljati svoje novo življenje na stare tirnice. Preseli se v svoje stanovanje, spet se nauči voziti avto, postane učitelj v bolnišnični šoli, ponovno se začne ukvarjati s športom in se povsem osamosvoji.

Knjigi je priložena informativna brošura, ki pripoveduje o življenju avtorja Igorja Plohla, ki je pravzaprav lev Rogi. Kombinacija zgodbice in realističnega prikaza življenja invalida je izvrstna možnost, da otroci povežejo Rogijevo izkušnjo z Igorjevo.

Zgodba o Levu Rogiju je še veliko več. To je zgodba o življenjski energiji, optimizmu in življenjskih vrednotah. Je zgodba o vrednosti in smislu življenja.(Založba Pivec)

 

Dr. Branka Jurišić skozi opise otrok opiše raznolikost vedenjskih značilnosti otrok z avtističnimi motnjami v različnih razvojnih obdobjih. Predstavi uveljavljene znanstvene razlage vedenjskih značilnosti avtistične motnje ter ponuja podrobnejše opise nekaterih učinkovitih terapevtskih intervencij.(doc.dr. Jana Kodrič)